projecte-aina/catalan_government_crawling huggingface dataset:
4t Laboratori de Lletres i Imatges.
Experimentem amb els abecedaris.
Dijous 23 de maig a les 17.30h a la Sala Infantil
El passat mes d'octubre, coincidint amb el Cicle de contes amb el Museu del Port de Tarragona, la Sala infantil va iniciar una nova activitat adreçada a les famílies amb infants a partir de 4 anys: els Laboratoris de Lletres i Imatges.
Els Laboratoris són espais de creació que conviden a les famílies a experimentar al voltant de la lectura, entesa en el sentit més ampli del terme: llegir amb tots els sentits, la lectura d'imatges i sons, la creació literària com un joc, la imaginació poètica com a forma artística...
La finalitat d'aquests tallers és que els nens llegeixin més, millor i de qualitat tot creant moments especials de retrobament entre la família, la biblioteca i la lectura.
El primer dels nostres Laboratoris va ser un taller al voltant del mar: Un mar de lletres.
Els fars guien els mariners a bon port i els fars literaris a les bones lectures.
El mes de gener vam treballar les emocions i els sentiments amb el laboratori: Quant pesen els teus moments feliços?
El mes de març el laboratori va ser Andersen en una capsa de llumins, un homenatge al gran escriptor Hans Christian Andersen.
I aquest mes de maig Experimentem amb els abecedaris.
Veurem que hi ha mil maneres ben originals de representar lletres, obrirem molt bé els ulls per descobrir les que s'amaguen en objectes del nostre voltant i confeccionarem un abecedari per a la Sala infantil.
I us avancem que el mes de juliol proposarem a les famílies un taller per a conèixer els personatges més importants de la literatura infantil Correspondències.
T'agradaria rebre una carta d'un personatge de conte desconegut?.
En aquesta ocasió comptarem amb la col·laboració de Genovesa Narratives Teatrals i excepcionalment es programarà dos dies, un en horari de matí i l'altre de tarda.
Aquesta activitat es realitza des de fa uns anys en diferents biblioteques públiques catalanes i n'és pionera la Biblioteca Roca Umbert de Granollers.
Per tal de poder participar-hi cal inscriure's prèviament a la Sala infantil o bé per correu electrònic a [EMAIL].
Amb Marta Roig, bibliotecària especialitzada en promoció de la lectura.
Dimecres 29 de maig a les 18 h.
Marta Roig, amb il·lustracions d'Elena Odriozola i Gina Portillo,
Aquest mes convidem als pares i mares una activitat ben diferent de les que venim fent habitualment.
Us proposem de reflexionar sobre el fet de llegir, redescobrir els llibres per als més petits i recollir consells i criteris per facilitar que els vostres fills esdevinguin lectors per plaer.
Aquesta xerrada anirà a càrrec de la Marta Roig, bibliotecària especialitzada en la promoció de la lectura i les biblioteques escolars.
La Sala infantil programa cada mes, sota el títol de Ballmanetes, activitats adreçada als nens i nenes fins a tres anys acompanyats dels seus familiars.
Aquestes activitats que inclouen contes, jocs de falda, cançons... es complementen amb el fons adreçat als més petits, la Bebeteca.
Per a poder participar-hi cal inscriure's prèviament a la Sala infantil o bé per correu electrònic a [EMAIL]
Curs d'introducció a l'art contemporani.
Dimarts 4, 11, 18 i 25 de juny de 18 h a 20 h.
Curs que té l'objectiu de donar eines teòriques i pràctiques a tothom qui tingui interès a entrar en contacte amb la creació contemporània.
El curs va adreçat a persones majors de 16 anys que sense una prèvia formació tenen curiositat pel món de la contemporaneïtat artística.
El curs consta de quatre sessions de dues hores cada una.
Aquesta proposta neix de la col·laboració entre la Biblioteca Pública de Tarragona i el CA Tarragona Centre d'Art.
Dates i horaris: dimarts 4, 11, 18 i 25 de juny, de 18 a 20 h.
15 € (estudiants de batxillerat i universitaris).
Data límit d'inscripció: dijous 30 de maig.
APUNTS PER UNA HISTÒRIA DE L���ART DE L'ARA MATEIX
Sessió en què es plantegen les fites d'una cronologia de l'art contemporani (1960-2012) i també de la primera i segona avantguardes de l'art del segle XX.
S'hi apuntaran algunes de les reflexions que determinen la creació contemporània, posant especial èmfasi en algunes de les darreres tendències com ara: l'actitud d'avantguarda, la desaparició de la figura de l'autor, l'aura escampada, l'obra oberta, les noves tecnologies i la proliferació de la imatge, la proliferació de llenguatges i tendències artístiques, etc.
LLENGUATGES I FORMATS / ACTITUDS I POSICIONAMENTS CRÍTICS
Sessió que presenta la diversitat de llenguatges i de formats de les pràctiques artístiques contemporànies i fa un repàs a les diferents actituds i els posicionaments crítics dels creadors contemporanis.
Proposa estratègies lúdiques d'aproximació a l'obra d'art i, a partir d'aquí, planteja un seguit de temes oberts de debat i reflexió.
L'EXPERIÈNCIA ESTÈTICA DES DE LA CONTEMPORANEÏTAT
Què en sabem de l'experiència estètica?
Parlar de l'experiència estètica implica plantejar-se alguns interrogants sobre l'obra, sobre l'espectador/a, sobre l'encontre i el diàleg que es produeix entre tots dos, sobre el procés d'interpretació/significació que hi té lloc: què és el que fa que un artefacte sigui considerat "una obra art"? quin és el paper de l'espectador/receptor? com s'esdevé el mecanisme a través del qual intentem "copsar" el sentit de l'obra?
Aquesta sessió proposa una aproximació a tots aquests interrogants i presenta alguns dels discursos contemporanis al voltant de l'experiència de l'art.
Sessió que presenta quins són els protagonistes de l'art contemporani i quins són alguns dels seus escenaris determinants (la política, el mercat, la crítica, etc.).
La sessió es complementa amb un seguit d'eines i recursos d'aproximació a l'art contemporani: presenta els espais d'art més propers, tant al Camp de Tarragona com a Catalunya, així com una bibliografia bàsica i altres recursos a l'abast (webs, blocs, etc.).
Posa especial èmfasi en el fons bibliogràfic de la Biblioteca Pública de Tarragona.
Dimarts 4 de juny, a les 19 h a la Secció Local.
Col·laboració de la Biblioteca en el 'Programa 6 x 4', per a la promoció de les comarques del Camp de Tarragona
Joan Fuguet i Sans, és historiador de l'art, especialista en història i arquitectura dels ordes militars del Temple i de l'Hospital.
És un important coneixedor de l'arquitectura gòtica i del darrer barroc.
Llicenciat en Belles Arts i en Història de l'Art per la Universitat de Barcelona, la seva tesi doctoral "L'arquitectura dels templers a Catalunya" li valgué el premi Ciutat de Barcelona d' Història el 1989.
Professor, catedràtic d'ensenyament secundari i professor titular de l'Escola de Conservació i Restauració de Béns Mobles de la Generalitat de Catalunya.
És acadèmic corresponent de la Reial Acadèmia de Belles Arts de Sant Jordi.
És molt nombrosa la seva bibliografia sobre les ordres militars i la seva arquitectura arreu de Catalunya.
Fa pocs mesos i per a commemorar el 7è centenari de la supressió de l'ordre del Temple, ha publicat, junt amb Carme Plaza, ambdós autors de la comarca de la Conca de Barberà, Els templers, guerrers de Déu.
Entre Orient i Occident, publicat per l'editorial Rafael Dalmau.
Malgrat l'abundància de literatura sobre els templers encara hi ha aspectes de la seva vida en relació a les nostres comarques que queden per desvetllar.
Els templers arriben al voltant de 1130 beneficiats amb importants donacions a les terres de la Conca de Barberà pels comtes d'Urgell i de Barcelona.
Van tenir una comanda important a Barberà amb sotscomandes a Vallfogona i a l'Espluga, des de les quals senyorejaven molts pobles de la rodalia.
Es conserva bona part de les construccions templeres del castell de Barberà i una impressionant "sala de les arcades" del de Vallfogona.
Tenien també molins, alguns ben conservats, a Vallfogona, els molins de la Cadena; a Albió, el molí de Dalt; a Barberà, el molí de la Mesó (avui propietat de Concavins); a Montbrió, el molí del Temple)...També tenien ponts (on cobraven el pontatge) com el d' Anguera i el d'Ollers...
L'Orde del Temple fou suprimit el 1312 pel Papa Climent V.
El Centre de Normalització Lingüística de Tarragona, la Direcció General de Política Lingüística de la Generalitat de Catalunya, Òmnium Cultural Tarragonès i la Biblioteca Pública de Tarragona organitzem conjuntament un cicle de cinema en català.
Cinema en català, i més a prop! és un nou projecte que té per objectiu promoure la llengua catalana a la gran pantalla i potenciar el cinema com a eina de cohesió i gaudi col·lectiu a la ciutat de Tarragona.
Les pel·lícules proposades són de temàtiques diverses, aptes per a tots els públics i totes elles premiades en diversos festivals.
Les projeccions tindran lloc un dijous al mes, de febrer a juny, als Serveis Territorials de Cultura de Tarragona (C/Major, 14) a les 20.00 h.
L'entrada és gratuïta, només limitada a l'aforament de la sala.
Les pel·lícules que es projectaran són:
La història d'un amor indestructible més enllà del temps i l'espai.
Aquesta adaptació del clàssic homònim de Charlotte Brontë, ens ofereix l'exquisida recreació d'una època i la construcció d'uns personatges que lluiten contra el seu destí tot buscant la felicitat que doni sentit a les seves vides.
En un futur, no gaire llunyà, les criatures mecàniques conviuen amb els éssers humans.
Inspirada en la ciència-ficció dels anys 70, EVA és una història de sentiments retrobats que ens transporta més enllà dels límits de la ciència.
Premi Gaudí a la millor pel·lícula en llengua catalana el 2012.
El Departament de Recursos Humans de la farmacèutica Farewell-Gutmann acaba de perdre el seu abnegat director.
Els seus subordinats més pròxims, però, no el trobaran a faltar: què seran capaços de fer per aconseguir un ascens?
Un interessant film de suspens que va ser premi a la millor pel·lícula al Festival Internacional de Cinema de Tarragona, REC 2008.
L'ESCRIPTOR (2010), dirigida per Roman Polanski.
Acabar d'escriure les memòries de l'exprimer ministre britànic Adam Lang pot tenir conseqüències perilloses per a... l'escriptor.
Un thriller trepidant basat en la novel·la de Robert Harris, El poder a l'ombra.
Millor pe l·lícula europea als Premis Europeus de 2010.
Allò que començà amb una sèrie d'idees innòcues com la disciplina i el sentiment de comunitat es converteix en un moviment que destrueix la llibertat i la voluntat dels seus membres.
Una colpidora història basada en fets reals sobre el perill dels governs totalitaris.
Dijous 27 de juny a les 20.30h.
Organitzada per la Biblioteca Pública i el Museu del Port de Tarragona.
És imprescindible inscripció prèvia.
Punt de trobada: Museu del Port de Tarragona
Us oferim una tercera edició per poder tornar a gaudir d'El Serrallo, una ruta literària.
Passejarem pel barri, ens aturarem en determinats llocs i escoltarem textos que l'han recreat literàriament.
Tindrem al nostre abast, així, patrimoni vinculat amb el mar i el port, alguns apunts etnogràfics i literatura en forma de lectura en veu alta.
I és que aquests són els propòsits dels organitzadors, la Biblioteca Pública i del Museu del Port de Tarragona.
Són 15 textos entre els que hi ha autors tarragonins com Josep Pin i Soler, Artur Bladé, Olga Xirinacs, Josep M. Sabaté, Jordi Tiñena, Felip Caudet, Alfons Romeu; les mirades etnogràfiques de Teresa Muntanya i Francesc Escatllar o una selecció de poesies.
Ens acompanyaran també escriptors cabdals com Josep Pla o Carlos Barral, reconegut especialment per la seva obra dedicada a la costa catalana.
En alguns, l'autor ha intentat copsar què té, o què ha tingut, el Serrallo de singular, d'altres són una descripció a partir d'impressions, vivències i records personals i encara d'altres l'han fet servir d'escenari versemblant per a les seves narracions.
Hi trobareu historiadors, novel·listes i poetes; cadascun amb la seva pròpia veu.
Inscripció prèvia a la Biblioteca, per telèfon 977 24 03 31 o per correu electrònic a [EMAIL]
Organitzen: Biblioteca del Seminari de Tarragona, Universitat Rovira i Virgili i Biblioteca Pública de Tarragona
El 31 d'octubre de 1517 Martí Luter, qui llavors era un monjo catòlic agustí va penjar a l'església del Palau de Wittenberg les anomenades 95 Tesis.
Va ser l'inici d'un moviment espiritual que va tenir una dimensió transcendental per la història europea i no només en el pla religiós sinó també en el polític, econòmic i cultural.
Els historiadors creuen que la història de les 95 tesis sintetitza els canvis que van significar el pas del món medieval a la Modernitat.
Per altra part, segurament no es pot entendre l'Europa d'avui sense la Reforma del segle XVI i la figura de Luter.
Alguns dels debats del Renaixement tornen a ser els grans debats d'avui, en una societat europea tan perplexa com la d'aleshores: canvi de models econòmics, polítics i fins i tot filosòfics.
Divendres 27 d'octubre a les 18.30 hores a la Secció Local de la Biblioteca.
Un thriller documental sobre l'horrible assassinat del matrimoni Haysom, sensació de la premsa internacional els anys 80.
Ella, Elizabeth Haysom, era una jove intel·ligent i atractiva de classe alta, amb un passat fosc de fugides, abusos i addiccions.
Ell, en Jens Soering, un jove innocent, superdotat, pàl·lid i amb ulleres gruixudes, fill d'un diplomàtic alemany que vivia als EUA.
El 1984 es van conèixer a la Universitat de Virgínia i es van enamorar bojament.
Ella era la noia dels seus somnis i l'havia escollit a ell.
El 30 de març del 1985, els pares de l'Elizabeth van aparèixer brutalment assassinats a casa seva.
Quan la investigació es va concentrar en la jove parella, l'Elizabeth i en Jens van decidir fugir del país.
Un any més tard eren arrestats a Londres.
Bojament enamorat i segur de que el càrrec del seu pare li proporcionaria immunitat diplomàtica, Jens Soering confessava en aquell moment haver estat l'autor dels brutals crims.
Ha passat més de la meitat de la seva vida a la presó.
L'última vegada que va veure l'Elisabeth va ser a la sala del jutjat, davant les càmeres que retransmetien en directe el judici més mediàtic de la dècada.
Era el 1990 i Jens Soering havia canviat la seva versió inicial: es declarava innocent i afirmava haver fet una falsa confessió per salvar l'Elizabeth de la cadira elèctrica.
La promesa és la tercera obra conjunta de Marcus Vetter i Karin Steinberger, després d' El visionari, estrenat al DocsBarcelona del Mes el 2015 i Hunger (2009).
De formació i ofici periodista, Steinberger és editora a la prestigiosa revista alemanya Sueddeutsche Zeitung ( SZ ).
Ella va ser qui va fer tornar a sortir a la llum el cas de Jens Soering el 2006, quan encara no tenia visibilitat a Alemanya i qui va proposar la producció del documental a Marcus Vetter.
Vetter ha treballat com a editor de televisió, productor i director des del 1994.
Ha guanyat diversos premis internacionals i els seus films s'han exhibit en festivals de tot el món.
És la prolongació del Docs Barcelona Festival al llarg de l'any i el territori.
Mags i màgia a la Sala infantil de la Biblioteca Pública de Tarragona
La Sala infantil de la Biblioteca Pública de Tarragona celebra els 20 anys de la publicació de Harry Potter i la pedra filosofal amb un bon grapat d'activitats adreçades a tots els públics i en especial als lectors i lectores fans de la saga i de tot allò que envolta el món de la fantasia: màgia, mags, bruixots...
El 26 de juny de 1997, algunes llibreries angleses van posar a la venda el primer llibre de J.K. Rowling: 500 exemplars que es convertirien en l'inici d'una saga que ha venut 450 milions de llibres traduïts a 79 idiomes.
"El senyor i la Dursley, de Privet Drive número 4, estaven orgullosos de dir que eren molt normals.
Eren les últimes persones que s'esperaria trobar relacionades amb alguna cosa estranya o misteriosa, perquè no estaven per a tals ximpleries..."
Així comença el primer llibre de la saga que continua amb La cambra secreta, El presoner d'Azkaban, El calze de foc, L'Orde del Fènix i Les relíquies de la mort.
El mag que des de ben petit va canviar el món de la màgia ja és major d'edat.
L'autora va acabar d'escriure el seu primer esborrany de Harry Potter l'any 1995.
Escrivia el que seria el seu primer llibre en algunes cafeteries d'Edimburg mentre cuidava al seu nadó.
Després que rebutgessin el seu llibre diverses editorials, Bloomsbury va creure en la màgia i la seva obra.
Des de llavors J.K. Rowling i Harry Potter han aficionat a milions de joves a la lectura.
Des de la Sala infantil us proposem un seguit d'activitats al voltant d'aquest aniversari: descobrir Londres al costat de Harry Potter; conversar amb la Laura Escorihuela, traductora al català dels quatre primers llibres de J.K.Rowling; assistir a l'espectacle de màgia del Mag Gerard i fins i tot us convidem a estrenar-vos com a mags; llegir o rellegir el primer llibre de la saga; passar un matí veient una de les pel·lícules de Harry Potter...
No us perdeu les activitats que hem programat per aquest mes de novembre agraint molt especialment la col·laboració de les famílies i professionals que les fan possible:
Conferència amb Assumpció Salat Bertran.
"Cultivar la saviesa interior", "fluir amb la vida" són expressions que utilitza sovint Assumpció Salat, l'autora del llibre Omplir-se de saviesa.
Ella és psicòloga i fa més de 20 anys que dedica la seva vida professional a la formació.
Als darrers temps també col·labora amb el programa de Catalunya Ràdio L'ofici de viure, amb Gaspar Hernández.
Viu orientada a mostrar als altres la manera com poden viure amb més pau interior, en base al coneixement d'un mateix.
Es tracta d'assolir l'autèntica saviesa, no la que ens porta a demostrar que sabem més que els altres, sinó la que ens porta a constatar amb els nostres propis mitjans que som capaços de viure amb el mínim patiment possible i, per tant, amb la màxima harmonia amb l'entorn.
És la que ens porta a adonar-nos que les dificultats que experimentem no són fruit de conxorxes amb les quals no tenim res a veure, sinó que solen ser oportunitats per aprendre com hem de viure millor la pròpia vida.
Activitat gratuïta, limitada a l'aforament de la sala.
Dimarts 28 de novembre a les 18.30 h a la biblioteca.
Organitzen: Biblioteca Pública de Tarragona, Departament de Filologia Catalana de la Universitat Rovira i Virgili i Direcció General de Política Lingüística
La toponímia és una disciplina lingüística que s'ocupa de l'estudi dels noms de lloc i que està molt estretament vinculada amb la filologia i la història.
L'estudi dels topònims també té relació amb l'etimologia, tot i que, en molts casos, se'n desconeix l'origen i el significat.
Els noms de lloc formen part del patrimoni lingüístic de qualsevol cultura i són, per tant, un valor a preservar.
D'aquí la importància de recollir-los i conservar-los, per no perdre uns trets identificadors essencials per a la llengua.
I d'aquí també que figures molt destacades com Joan Coromines hi dediquessin esforços ingents.
El Camp de Tarragona té el privilegi d'haver comptat amb el mestre de toponimistes Ramon Amigó i Anglès (1925-2011), de Reus, que, a part de ser autor de més d'una dotzena de termes municipals del Camp de Tarragona i del Priorat, va crear escola en aquest territori, que és el més estudiat de tot el domini lingüístic.
En motiu del dia 3 de desembre: dia de la discapacitat.
Adreçat a famílies i infants a partir de 5 anys vidents i no invidents.
La Meritxell ens llegirà alguns contes en Braille i tot seguit els infants i les seves famílies tindran l'oportunitat de conèixer-la una mica més.
La Meritxell Lorca és de l'Espluga de Francolí i esportista d'èlit.
A l'adolescència va patir una malaltia que la va deixar cega.
En el seu procés de superació d'aquesta adversitat els adults han estat l'element diferenciador però també l'han ajudada la seva perseverància i la seva actitud davant de la vida.
La Meritxell va aprendre a llegir i escriure en Braille i ha estat en diverses ocasions campiona de Catalunya i Espanya en esquí alpí, salt de longitud i 100 ml.
Li agrada molt explicar la seva experiència a les escoles, instituts i també a les biblioteques.
Escolteu, aquí, la xerrada que va fer en motiu del TedxYouth a Amposta.
A més a més a la Sala infantil podreu trobar una exposició de llibres: El calaix de la diversitat: recursos per a infants i joves amb discapacitat
Dimecres 20 de desembre a les 19.30 h amb Carme Mas i Lîla Urbano.
Organitzen: Biblioteca Pública de Tarragona i Casa de les Lletres
A la Biblioteca del 13 de desembre al 15 de gener de 2018 podreu veure l' exposició: 'En record de Joan Antònio i Guàrdias (Tarragona 1890-1967), produïda per la Casa de les Lletres.
En complir-se enguany 50 anys de la mort del poeta i llibreter tarragoní Joan Antònio i Guàrdias la Biblioteca i la Casa de les Lletres presenten un acte d'homenatge que vol fer un repàs a la seva trajectòria personal i literària.
Per aquest motiu comptarem amb Carme Mas i Lîla Urbano; Carme Mas, autora de llibres i treballs sobre Antònio i Guardias, ens aproparà a la seva trajectòria personal i poètica.
L'actriu Lîla Urbano ens oferirà un recital del poema 'Oda nova a Tarragona i altres poemes' que ens permetrà gaudir de la seva poesia.
Joan Antònio i Guàrdias va néixer a Tarragona el 1890 i hi va morir el 1967.
Va obtenir el títol de mestre el 1914 i va exercir aquesta professió en diferents escoles, entre elles l'escola graduada annexa de Saavedra.
De tota manera, el 1926 va adquirir la Llibreria Católica, a la plaça de la Font, i paulatinament aniria dedicant més temps a aquesta activitat, fins a esdevenir la seva ocupació central.
La Llibreria passaria a dir-se Tarraconense i més tard prendria el segon cognom del seu propietari i és amb aquest nom, Llibreria Guàrdias, que el 1959 es traslladaria a la Rambla Nova.
En tot aquest temps, però sobretot en la darrera etapa, va desenvolupar una intensa activitat cultural, amb edició de llibres, presentacions, exposicions artístiques, etc.
Guàrdias va començar a escriure ben aviat i, ja de ben jove, va guanyar diversos premis de poesia en Jocs Florals de diferents poblacions, alhora que col·laborava en diferents mitjans de comunicació.
Però no va ser fins a 1948 que va publicar el seu primer llibre de poesies, A flor de llavi.
Des de llavors va publicar-ne encara quatre més, el darrer dels quals és Oda nova a Tarragona i altres poemes (1965).
També va publicar una guia turística de la ciutat, en versions catalana (1934) i castellana (1952).
Dimarts 7 de maig a les 19.00 h.
Sessió de comentaris i clip escènic de "L' Estrany", d'Albert Camus, a càrrec de Teclasmit
Col·laboració de la ONCE i la Biblioteca.
Dijous 25 d'abril, a partir de les 17 h a la Sala d'Actes ONCE (Rambla Vella).
Lectura pública: Realitat - Ficció?
Apropa't a llegir, explicar o escoltar històries extranyes, increibles, absurdes, curioses,... que han passat a algú, en algun temps o no
La Biblioteca programa diverses activitats al voltant de la diada de Sant Jordi
Dissabte 6 d'abril de 2013 a les 11.30h, a la Biblioteca Pública, en el marc del Club de Còmics de la Biblioteca
Conferència a càrrec de Martí Rom.
Dijous 21 de març a les 19 h, a la Secció local de la Biblioteca
"HANSEL I GRETEL" activitat gratuïta que es representa en dues ocasions i en dos espais ben diferents, diumenge 17 de març al Conservatori i el divendres 22 de març a la Biblioteca
A la Biblioteca Pública de Tarragona, de 12 h a 14 h, un tast de divulgació poètica per conèixer i fer conèixer millor els nostres autors.
Organitzada per l'Institut Català de les Dones i guia "Temps i vida quotidiana" amb motiu del 8 de març, Dia Internacional de la Dona
Dimecres 6 de febrer de 2013 a les 18h Rondalles amb les Mestres Àvies Recuperadores de Contes (MARC) de l'Associació de Mestres Rosa Sensat
Divendres 21 de desembre a les 18.30h a la Biblioteca.
Contacontes a càrrec de Carles Alcoy